Vrou by werkplek doodgeskiet: Man in hof | Maroela Media
Cindy Swanepoel. Foto: Verskaf
Sers. Gerald Sedibe, woordvoerder van die polisie, het aan Maroela Media gesê Oscar Ndlovu (29) se saak is tot 6 November uitgestel.
Maroela Media het vroeër berig Swanepoel (36) is by die BP-depot van Drakensberg Oil, waar sy as 'n bestuurder gewerk het, doodgeskiet – na bewering deur 'n kollega. Melanie du Plooy, Swanepoel se suster, het gesê 'n man wat saam met Swanepoel gewerk het, is van dieseldiefstal beskuldig en moes Woensdag 'n poligraaftoets ondergaan.
"Hy was saam met die poligrafis in 'n vertrek om die toets af te lê en het daarna gevra of hy gou badkamer toe kan gaan," het Du Plooy gesê. "Hy het uitgestap na sy motor toe, sy vuurwapen gaan haal en teruggestap. Hy het my sussie gevra om saam met hom te stap omdat daar van die werkboeke waarin hulle die dieselvlakke aanteken, vermis word. Sy het met die boeke in die vertrek ingestap en haar rug na hom gedraai om die boeke neer te sit, toe skiet hy haar."
Du Plooy het gesê Swanepoel en die man was nooit op slegte voet met mekaar nie, maar Swanepoel was die een wat hom glo betrap het terwyl hy steel en dus 'n sleutelgetuie in sy tugverhoor. "Daar was nooit probleme tussen hulle nie, maar Cindy het altyd gesê dat sy versigtig is vir hom."
Sy het gesê Swanepoel se twee seuns, Ricardo (11) en Zane (10), was histeries toe hulle van hul ma se dood hoor. "Cindy was 'n eerlike en reguit mens. 'n Saggeaarde, liefdevolle mens wat enige slegte situasie kon omdraai in iets positiefs. Jy kon altyd op haar staatmaak. Sy was my babasussie," het Du Plooy in trane gesê.
Ek hoop die skuimbol word skuldig bevind en word vir baie lank toegesluit. Dit bring ongelukkig nie 'n lewe terug nie. My simpatie aan die familie. Mag julle vertroosting ontvang, ons harte gaan uit na julle.
Ja nee. Dus al weer een van hulle. Moes ge weet het.
Was die situasie omgekeer sou ons nooit die einde gehoor het van wit op swart rassise. Tyd om spade a spade te noem.
Ek sim patieseer met Cindy se kinders en familie. Mag onse HERE julle omring in hierdie tyd. Sterkte aan almal van julle.